Alvydas Latėnas

Alvydas Latėnas (1960 m. liepos 17 d. Dusetose, Zarasų rajone – 2021 m. kovo 26 d. Anykščiuose) – Lietuvos dailininkas tapytojas, dailės pedagogas.

 Biografija 
1967–1975 m. mokėsi Dusetų Kazimiero Būgos vidurinėje mokykloje, o 1975–1978 m. mokėsi Kauno Juozo Naujalio vidurinėje meno mokykloje. 1979–1983 m. studijavo Vilniaus dailės instituto Klaipėdos Vaizdinės agitacijos fakultete, įgijo dailininko apipavidalintojo ir interjero dizainerio išsilavinimą.

1985–2007 m. gyveno ir dirbo Anykščių rajone.

1985–1997 m. buvo Anykščių kultūros rūmų dailininkas scenografas, 1997–2007 m. – dailės mokytojas Anykščių rajono mokyklose. Jis buvo Anykščių Jono Biliūno vidurinės mokyklos, vėliau gimnazijos dailės mokytojas ir Skiemonių pagrindinės mokyklos dailės mokytojas.

Nuo 2007 m. jis kiek laiko gyveno Dusetose, vėliau grįžo į Anykščius ir čia liko iki gyvenimo pabaigos.

Buvo vedęs. Užaugino dukterį.http://www.anykstenai.lt/asmenys/asm.php?id=1956http://www.dusetukultura.lt/alvydas-latenas/http://www.m.anyksta.lt/naujienos/naujienos/74642-mire-dailininkas-alvydas-latenashttp://nyksciai.lt/mire-dailininkas-alvydas-latenas

 Kūryba 
A. Latėnas kūrė aliejinės tapybos darbus, dalyvavo pleneruose. Jis buvo Dusetų dailės galerijos dailininkas.

Ankstyvajai jo tapybai būdingi portretai (mons. Alberto Talačkos portretas ir kt.) ir natiurmortai, vėlesniuose darbuose vyravo kompozicijos ir peizažai. Jis sukūrė paveikslų ciklus „Korida“ (1994 m.), „Spiečius“ (1996 m.) ir kitus. Jo kūriniais prekiaujama interneto meno aukcionuose.

Jis dalyvavo grupinėse parodose Lietuvoje ir Latvijoje, surengė kelias personalines tapybos parodas. Jo kūriniai 1995–2003 m. kasmet buvo eksponuoti grupinėse Sėlių krašto dailininkų miniatiūrų parodose, 1995–2013 m. jie kasmet eksponuojami Dusetų dailės galerijos dailininkų metinėse parodose.

A. Latėno kūrinių yra įsigijusios dailės galerijos ir privatūs kolekcininkai Lietuvoje, Danijoje, Didžiojoje Britanijoje, Ispanijoje, Rusijoje, Vokietijoje.http://www.anykstenai.lt/asmenys/asm.php?id=1956http://www.dusetukultura.lt/alvydas-latenas/http://www.m.anyksta.lt/naujienos/naujienos/74642-mire-dailininkas-alvydas-latenashttp://nyksciai.lt/mire-dailininkas-alvydas-latenas

 Parodos 
 1987 m. – personalinės parodos Vilniuje, kino teatruose „Lazdynai“ ir „Vingis“.
 1990 m. – personalinė paroda Anykščiuose, Kultūros rūmuose.
 1995 m. – grupinė paroda Ukmergėje, Kultūros namuose.
 1997 m. – grupinė Dusetų krašto dailininkų paroda Vilniuje, galerijoje „Arka“.
 1999 m. – grupinė paroda Zarasuose, Kultūros centre.
 2000 m. – personalinė paroda Anykščiuose, J. Biliūno gimnazijoje, grupinės parodos Zarasuose, Kultūros centre, Biržų krašto muziejuje ir Šiaulių dailės galerijoje.
 2001 m. – personalinė paroda Anykščių J. Biliūno gimnazijoje.
 2002 m. – grupinė Aukštaitijos dailininkų paroda Vilniuje, galerijoje „Rojaus kalnas“.
 2003 m. – grupinė paroda Zarasuose, Kultūros centre.
 2005 m. – grupinė paroda Zarasuose, Kultūros centre.
 2006 m. – grupinė paroda „Menų tiltas“ Molėtų galerijoje „Akcija M“.
 2007 m. – paroda-konkursas „Žirgas dailėje“ Dusetų dailės galerijoje.
 2010 m. – grupinė Dusetų krašto dailininkų paroda Vilniuje, galerijoje „2W“.
 2013 m. – personalinė tapybos paroda Anykščiuose, „Gatvės galerijoje“ (pirmoji šios galerijos ekspozicija).
 2018 m. – Šimtmečio svėdasiškių portretų paroda Svėdasų bibliotekos dailės galerijoje.http://www.anykstenai.lt/asmenys/asm.php?id=1956http://www.dusetukultura.lt/alvydas-latenas/

 Šaltiniai 

Kategorija:Lietuvos dailininkai
Kategorija:Lietuvos tapytojai
Kategorija:Lietuvos dailės pedagogai